Diari Oficial de la Generalitat Valenciana


Sumari del DOGV 5895, del 18-11-2008 (2008/13662)

RESOLUCIÓ de 7 de noviembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni de col·laboració entre el Ministeri d'Indústria, Turisme i Comerç, l'Agència Valenciana del Turisme, l'Ajuntament de Cullera, l'Associació d'Empresaris d'Hosteleria de Cullera i la seua Comarca i l'Associació de Comerciants i Empresaris de Cullera, per al desenvolupament d'un Pla de Dinamització del Producte Turístic a Cullera.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5895

Data del DOGV
:   18-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/13903


Data del document
:   07-11-2008

Organisme emissor
:   Conselleria de Presidència

Tipus de document
:   Resolució

Descriptors 

:   * La Ribera Baixa
    * Cullera
    * administració central
    * campanya de sensibilització
    * indústria hotelera
    * administració local
    * programa d'actuació
    * turisme
    * organització patronal
    * cooperació administrativa

RESOLUCIÓ de 7 de noviembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni de col·laboració entre el Ministeri d'Indústria, Turisme i Comerç, l'Agència Valenciana del Turisme, l'Ajuntament de Cullera, l'Associació d'Empresaris d'Hosteleria de Cullera i la seua Comarca i l'Associació de Comerciants i Empresaris de Cullera, per al desenvolupament d'un Pla de Dinamització del Producte Turístic a Cullera. [2008/13491]  
El Ministeri d'Indústria, Turisme i Comerç, l'Agència Valenciana del Turisme, l'Ajuntament de Cullera, l'Associació d'Empresaris d'Hostaleria de Cullera i la seua Comarca i l'Associació de Comerciants i Empresaris de Cullera han subscrit, després de la tramitació prèvia reglamentària, el 21 d'octubre de 2008, el conveni de col·laboració per al desplegament d'un Pla de Dinamització del Producte Turístic a Cullera.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1313/2008, i que figura com a annex d'esta resolució.  
Valencia, 7 de novembre de 2008.- El director general de Relacions amb les Corts i Secretariat del Consell: Angel Mompó Romero.  
Conveni de col·laboració entre el Ministeri d'Indústria, Turisme i Comerç, la Conselleria de Turisme de la Generalitat Valenciana, a través de l'Agència Valenciana del Turisme, el MI Ajuntament de Cullera, l'Associació d'empresaris d'hostaleria de cullera i la seua comarca i l'associació de comerciants i empresaris de cullera, per al desplegament d'un pla de dinamització del producte turístic a cullera.  
Cullera, 21 d'octubre de 2008  
Reunits  
D'una banda, Joan Mesquida Ferrando, com a secretari d'estat de Turisme, nomenat pel Reial Decret 560/2008, de 21 d'abril, qui actua de conformitat amb l'article primer de l'Orde del Ministeri d'Indústria, Turisme i Comerç 1332/2008, de 12 de maig, la qual delega la competència que per a la subscripció de convenis correspon al titular del Departament segons el que preveu la disposició addicional tretze de la Llei de Règim Jurídic de les Administracions Públiques i del Procediment Administratiu Comú, en redacció donada per l'article segon de la Llei 4/1999, de 13 gener, de modificació d'aquella.  
D'una altra, Angélica Such Ronda, consellera de Turisme, qui intervé en nom i representació de l'Agència Valenciana del Turisme, entitat de Dret Públic adscrita a la Conselleria de Turisme de la Generalitat, com a presidenta de l'Agència Valenciana del Turisme, d'acord amb el que disposa l'article 67 de la Llei 3/1998, de 21 de maig, de la Generalitat, llei de Turisme de la Comunitat Valenciana, i l'article 5 del Decret 209/2004, de 8 d'octubre, del Consell pel qual s'aprova el Reglament de l'Agencia Valenciana del Turisme, autoritzada per a la firma d'este conveni en virtut del que disposa la lletra e del número 2 de l'esmentat article 5.  
D'una altra, Ernesto Sanjuán Martínez com a president del MI Ajuntament de Cullera, nomenat per Acord del Ple de 6 de juliol de 2007, i facultat per a la subscripció del present Conveni per Acord del Ple de 27 de març de 2007, qui actua en representació del MI Ajuntament de Cullera, en virtut del que disposa l'article 21 apartat 1 lletra b de la Llei 7/1985 de 2 d'abril reguladora de les Bases de Règim Local.   
D'una altra, José Palacios López, president de l'Associació d'Empresaris d'Hostaleria de Cullera i la seua comarca, per acord de nomenament de data 25 de maig de 1999, en virtut de l'article 23 de l'Estatut de l'Associació que li atorga potestat per a la firma d'este Conveni.  
I, de l'altra, el Sr. Enrique González García, president de l'Associació de Comerciants i Empresaris de Cullera, per acord de nomenament de data 26 de juny de 2002, en virtut de l'article 24 de l'Estatut de l'Associació que li atorga potestat per a la firma d'este conveni.  
Tots reconeixen en la representació que ostenten capacitat per a formalitzar el present conveni i a l'efecte  
Exposen  
Que l'administració General de l'Estat en virtut de les competències reservades a l'Estat per l'article 149.1.13 de la Constitució en matèria de planificació i coordinació econòmica general, així com del principi de cooperació, ha elaborat el Pla del Turisme Espanyol Horitzó 2020, el qual va ser aprovat per la Conferència Sectorial de Turisme el 7 de novembre de 2007 i per Acord del Consell de Ministres el 8 de novembre del mateix any, i que pretén aconseguir l'any 2020 que el sistema turístic espanyol siga el més competitiu i sostenible, aportant el màxim de benestar social.  
Que l'Agència Valenciana del Turisme, de la Comunitat Valenciana, en virtut de les competències atribuïdes per l'apartat 12 de l'article 49 de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, en la seua redacció donada per l'article 55 de la Llei 1/2006, de 10 d'abril, i d'acord amb el que establix l'article 67 de la Llei 3/1998, de 21 de maig de la Generalitat, Llei de Turisme de la Comunitat Valenciana, ha desplegat, així mateix, en l'exercici de les seues competències, diferents actuacions amb la finalitat de millorar la situació turística de la Comunitat Autònoma, promovent plans, programes i normes per a la modernització i adequació de la indústria turística a les tendències de la demanda.  
Que el MI Ajuntament de Cullera, en virtut de les competències que li atribuïx la Llei 7/1985 Reguladora de les Bases del Règim Local, de 2 d'abril, ha elaborat diversos projectes per a la millora turística del municipi en relació amb les línies estratègiques i els programes de la Secretaria d'Estat de Turisme i de la Conselleria de Turisme de la Comunitat Valenciana  
Que els empresaris entenen que la millora de la qualitat turística de Cullera ha de plantejar-se a través d'un continu esforç empresarial de millora i modernització de les seues instal·lacions i de la diversificació i augment en la prestació de servicis.  
Que totes les parts consideren que la millora de la competitivitat turística de Cullera i la seua sostenibilitat econòmica, social i mediambiental precisa d'una millora de la qualitat del medi urbà i natural del municipi, una ampliació i millora dels servicis públics, una adaptació a les tendències de la demanda i la posada en valor de nous recursos turístics.  
Que la confluència dels plantejaments i programes de totes les parts aconsella la coordinació de les seues actuacions i la realització conjunta de projectes amb la finalitat d'aconseguir l'excel·lència turística del municipi amb el màxim rendiment dels recursos emprats.  
Per això les entitats firmants, sense renúncia a les seues competències, acorden subscriure el present conveni amb les següents   
Clàusules  
Primera  
Es declara a Cullera destinació pilot per a l'aplicació d'un Pla de Dinamització del Producte Turístic, el qual es concretarà en la realització d'actuacions amb els següents objectius:  
- Augment de la qualitat dels servicis turístics de la destinació.  
- Millora del medi urbà i natural del municipi.  
- Ampliació i millora dels espais d'ús públic.  
- Augment, diversificació i millora de l'oferta complementària.  
- Posada en valor de recursos turístics.  
- Creació de nous productes.  
- Sensibilització i implicació de la població i agents locals en una cultura de la qualitat.  
Segona  
Per a una millor consecució dels objectius del Pla de Dinamització del Producte Turístic a Cullera, i dins de l'exercici de les seues competències respectives i fins, les parts firmants es comprometen respectivament a:  
El Ministeri d'Indústria, Turisme i Comerç:   
- Considerar prioritaris, dins dels seus programes d'actuacions i suport al sector, els projectes turístics del municipi que convergisquen amb els objectius del Pla de Dinamització del Producte Turístic.  
- Interessar a altres departaments de l'administració General de l'Estat, a través de la Comissió Interministerial de Turisme, en l'adopció d'iniciatives i solució de problemes de caràcter turístic del municipi.  
L'Agència Valenciana del Turisme de la Comunidat Valenciana-Conselleria de Turisme-.  
- Considerar prioritaris, dins dels seus programes d'actuacions i de suport al sector, els projectes turístics del MI Ajuntament de Cullera que convergisquen amb els objectius del Pla de Dinamització del Producte Turístic.  
El MI Ajuntament de Cullera:  
- Procurar el coneixement i difusió de la filosofia, els objectius i les realitzacions del Pla de Dinamització del Producte Turístic entre la població i els agents turístics del MI Ajuntament de Cullera.  
- Vetlar per l'exercici de l'activitat turística en el MI Ajuntament de Cullera, en l'exercici de les seues competències.  
- Fomentar la sostenibilitat econòmica, social i mediambiental del MI Ajuntament de Cullera i especialment la qualitat del medi ambient urbà i natural i la dels servicis públics.  
- Evitar el creixement incontrolat dels nuclis turístics i de l'oferta d'allotjament.  
- Vetlar per l'estricte compliment de la normativa urbanística i d'ordenació territorial.  
L'Associació d'Empresaris d'Hostaleria de Cullera i la seua comarca i l'Associació de Comerciants i Empresaris de Cullera:  
- Estimular entre els seus associats l'adopció d'iniciatives i projectes que atenguen la modernització i millora dels establiments, a l'elevació de la qualitat dels servicis, a l'ampliació de l'oferta complementària i, en general, a la millora de la competitivitat.  
- Difondre la filosofia, els objectius i les realitzacions del Pla de Dinamització del Producte Turístic entre els seus associats.  
- Participar activament en el diagnòstic i proposta d'actuacions per al compliment dels fins del conveni.  
- Promoure actuacions amb vista a garantir la continuïtat dels impulsos generats pel Pla.  
Tercera  
Les actuacions previstes en el present Pla de Dinamització del Producte Turístic de Cullera, es valoren en dos milions cent quaranta-cinc mil euros (2.145.000 €), els quals es finançaran conjuntament per les tres Administracions Públiques.  
El conveni es desplegarà a través de l'execució de projectes, determinats anualment, que atenguen als objectius, especificats en la clàusula primera.   
L'aportació de cada una de les tres administracions serà de set-cents quinze mil euros (715.000 €)  
Quarta  
Les aportacions del Ministeri d'Indústria, Turisme i Comerç s'efectuaran d'acord amb el següent quadre de distribució d'anualitats:  
Anualitat Exercici pressupostari 2008 2009 2010 Total anualitat  
1ª Aportació 239.525  
2ª Aportació 239.525  
3ª Aportació 235.950   
Total 715.000  
\* \* \* \* \*  
Anualidad Ejercicio presupuestario 2008 2009 2010 Total anualidad  
1ª Aportación 239.525  
2ª Aportación 239.525  
3ª Aportación 235.950   
Total 715.000  
L'aportació del Ministeri d'Indústria, Turisme i Comerç, en 2008, s'imputarà a l'aplicació pressupostària 20.04.432A -760.00 de la Secretaria d'Estat de Turisme, i les d'anys successius a les aplicacions pressupostàries corresponents i s'abonaran després de l'aprovació per la Comissió de Seguiment dels projectes a executar anualment.  
A fi de no alterar les anualitats compromeses, si per circumstàncies excepcionals degudament justificades, les actuacions no pogueren ser executades en els terminis previstos, i per tal motiu se sol·licitara pròrroga en el termini d'execució i justificació, la seua concessió per part del Ministeri d'Indústria, Turisme i Comerç, Secretaria d'Estat de Turisme, i per tant l'abonament anticipat de la següent anualitat, estarà condicionada a la prestació de garantia, la qual haurà de constituir-se en metàl·lic o en aval bancari, i que cobrisca l'import no justificat i interessos de demora, fins que l'administració autoritze la seua cancel·lació, una vegada executades i justificades de conformitat les actuacions de l'anualitat corresponent. Als efectes, es considerarà que les aportacions de totes les parts corresponents a l'anualitat de què es tracte han deixat de justificar-se proporcionalment. La garantia es prestarà igualment de forma prèvia a la concessió de pròrroga, si la sol·licitud es referix a l'última anualitat del Pla.  
La referida garantia es constituirà en la Caixa General de Depòsits o en els seus sucursals, a disposició de la Secretaria d'Estat de Turisme amb subjecció al que disposa el títol II, capítol I o III del Reglament de la Caixa General de Depòsits, aprovat pel Reial Decret 161/1997 de 7 de febrer.  
No obstant això, el Ministeri d'Indústria, Turisme i Comerç ajustarà el pagament anticipat d'una anualitat, al grau de compliment, l'any anterior, de l'aportació convinguda per les altres parts d'este Conveni, en els termes establits en les clàusules cinquena i sisena del Conveni. A estos efectes s'entendrà que la Comunitat Autònoma ha realitzat la totalitat de la seua aportació una vegada transferit l'import que es detalla en la clàusula cinquena, per a cada exercici pressupostari.  
En el cas que la justificació documental de l'aplicació dels fons d'una anualitat siga inferior a l'import total d'esta, el Ministeri d'Indústria, Turisme i Comerç reduirà la seua aportació del primer pagament anticipat que haja d'efectuar, en la quantitat que, de l'import no justificat, corresponga a la seua aportació en l'anualitat que es justifica.  
La justificació documental de l'aplicació de la totalitat dels fons corresponents a cada anualitat es realitzarà en els últims 15 dies del termini vigent per a esta per mitjà de la presentació dels següents documents al Ministeri d'Indústria, Turisme i Comerç:  
- Memòria general, en la que s'arreplegue el grau de compliment aconseguit en relació amb els objectius proposats.  
- Informe concís per cada actuació.  
- Informe sobre les repercussions del Pla en la premsa  
  
\* \* \* \* \*  
  
- Certificat d'haver-se registrat en la comptabilitat l'ingrés corresponent que es justifica.  
- Informe de l'interventor del M.I Ajuntament de Cullera, de les obligacions reconegudes imputades a cada projecte.  
- Certificat del secretari de l'Ajuntament, de la realització de les actuacions, en el que es consignaran els imports executats corresponents a les mateixes, amb el vist-i-plau del presidente de la Comissió de Seguiment.  
Tot l'anterior s'entén sense perjuí de les funcions de control financer i de fiscalització que corresponguen a altres òrgans de l'Estat, per la qual cosa en qualsevol moment es podran exigir les factures originals o còpies autenticades d'acord amb la Llei que justifiquen la inversió realitzada.  
En el cas de tractar-se de regions objectiu phasing in, a fi de poder justificar la dita aportació davant dels òrgans competents de la Comissió Europea, hauran d'aportar-se les còpies compulsades de les factures originals de les actuacions del Pla que se sol·liciten.  
A càrrec del Pla es podrà realitzar la implantació del Model d'Aproximació a la Qualitat Turística MACT (metodologia de bones pràctiques), desplegat per la Secretaria d'Estat de Turisme, la qual posarà per a tal fi a disposició del Pla la metodologia corresponent.  
Cinquena  
Las aportacions de l'Agència Valenciana del Turisme de la Comunitat Valenciana s'efectuaran de acord amb el següent quadre de distribució de anualitats:  
L'Agència Valenciana del Turisme, en el 2008 efectuarà la seua aportació a càrrec dels seus pressupostos en l'aplicació pressupostària següent: Línia ES 000040/06; Programa 33; Subprograma 336; capítol VII, i les d'anys successius, a càrrec de les aplicacions pressupostàries corresponents i s'abonarà de conformitat amb el quadre de distribució d'anualitats especificat en la present clàusula.  
Les aportacions a efectuar seran satisfetes d'acord amb les normes pressupostàries aplicables a l'Agència Valenciana del Turisme i s'ajustaran al que disposa el Decret Legislatiu, de 26 de juny de 1991, del Consell, pel qual s'aprova el Text Refós de la Llei d'Hisenda Pública de la Generalitat, la qual queda condicionada a l'existència de consignació pressupostària adequada i suficient.  
En els pressupostos de l'Agència Valenciana del Turisme per a l'anualitat de 2008, ha quedat establida una línia de finançament nominatiu a favor de l'Ajuntament de Cullera per un import de 180.000,00 €.   
La justificació documental de l'aplicació dels fons corresponents a cada anualitat, a l'Agència Valenciana del Turisme es realitzarà de la forma següent:  
- Memòria general, en el qual s'arreplegue el grau de compliment aconseguit en relació amb els objectius proposats.  
- Un informe concís per cada actuació, en el qual consten les principals circumstàncies respecte a la seua execució, així com degudament relacionades, les partides, el seu import, contractista i número de document.  
- Un dossier de premsa.  
- Informe de l'Interventor municipal o de l'ens local, de les obligacions reconegudes imputades a cada projecte.  
- Presentació de fotocòpies compulsades de factures i certificats d'obra, si fa el cas, junt amb el certificat del secretari de l'ens local sobre la terminació i recepció satisfactòries de les obres o subministrament, amb expressió del seu cost global, amb el vist-i-plau de l'alcalde.   
- Acreditació de l'ingrés en compte de les aportacions de cada una de les tres administracions.  
No s'efectuarà per part de l'Agència Valenciana del Turisme cap transferència a favor de l'Ajuntament de Cullera, si amb anterioritat al dit abonament, l'Ajuntament no ha justificat estar al corrent en el compliment de les seues obligacions tributàries i amb la Seguretat Social en la forma establida en l'Orde de la Conselleria d'Economia i Hisenda de 30 de maig de 1996.  
A estos efectes, junt amb la documentació anteriorment mencionada, l'Ajuntament de Cullera, haurà de presentar a l'Agència Valenciana del Turisme, els certificats positius o d'estar al corrent amb les seues obligacions respecte a la Hisenda Estatal, autonòmica, i Tresoreria de la Seguretat Social.  
En tot cas i per a l'Agència Valenciana del Turisme, el termini d'execució i justificació dels projectes, finalitzarà el 31 de desembre de cada exercici pressupostari de vigència del conveni. Per tal motiu, les aportacions de l'Agència Valenciana del Turisme es realitzaran en quatre exercicis pressupostaris, l'últim dels quals atendrà les mensualitats de vigència del Conveni de l'exercici 2011.  
A estos efectes es faculta el president de la Comissió de Seguiment per a la sol·licitud de pròrroga en el termini d'execució i justificació de les actuacions incloses en el primer exercici pressupostari de cada anualitat davant de l'Agència Valenciana del Turisme, i no caldrà convocar la Comissió de Seguiment a l'efecte, bastarà la sol·licitud de l'alcalde per mitjà d'un escrit dirigit al president de l'Agència Valenciana del Turisme.  
Per a determinar el muntant a què ascendix les actuacions a justificar al final de cada exercici pressupostari es considerarà; d'una banda, l'aportació íntegra de l'administració autonòmica, i d'un altre, la part proporcional de les aportacions de la corporació local i de la Secretaria d'Estat de Turisme corresponent a l'exercici pressupostari a justificar.  
En tot cas, a fi de no alterar les anualitats compromeses, si per circumstàncies excepcionals degudament justificades, les actuacions no pogueren ser executades en els terminis previstos, i per tal motiu se sol·licitara pròrroga en el termini d'execució i justificació, la seua concessió per part de l'Agència Valenciana del Turisme, i per tant la liquidació de l'exercici pressupostari en qüestió, estarà condicionada a la prestació de garantia que haurà de constituir-se per mitjà d'aval bancari, i que cobrirà l'import no justificat i interessos de demora, fins que l'Agència autoritze la seua cancel·lació, una vegada executades i justificades de conformitat les actuacions de l'anualitat corresponent. A l'efecte de determinar el dit import, es considerarà que les aportacions de totes les parts, corresponents a l'anualitat de què es tracte, han deixat de justificar-se conforme es descriu en el paràgraf anterior. La garantia es prestarà igualment de forma prèvia a la concessió de pròrroga, si la sol·licitud es referix a l'última anualitat del Pla.  
El present Conveni regula la concessió d'una subvenció nominativa a favor de l'Ajuntament de Cullera, per la qual cosa el seu règim jurídic és el derivat del que establix la Llei 38/2003, de 17 de novembre, General de Subvencions, en el Reial Decret 887/2006, de 21 de juliol, pel qual s'aprova el Reglament de Subvencions i d'allò que s'ha establit per a este tipus de transferències de capital en el Text Refós de   
\* \* \* \* \*  
la Llei d'Hisenda Pública de la Generalitat aprovat per Decret Legislatiu del Consell de la Generalitat, de 26 de juny de 1991.  
Sisena  
El M.I Ajuntament de Cullera efectuarà les seues aportacions dins de cada anualitat a càrrec de les aplicacions pressupostàries que es definiran i concretaran en el pressupost per a l'exercici 2008 (aplicació pressupostària d'inversions 611,751 Pla Dinamització del Producte Turístic) i següents, d'acord amb el compromís adquirit en sessió plenària de 27 de març de 2007 i conforme al següent quadre de distribució d'anualitats, i el total de les seues aportació al Pla serà de 715.000?.  
Les aportacions de totes les parts s'ingressaran en un compte que el MI Ajuntament de Cullera determine, de conformitat amb el que establix la clàusula següent.  
Setena  
El MI Ajuntament de Cullera, com a Administració executora de les actuacions materials derivades del present Conveni, procedirà a l'obertura d'un compte de caràcter restringit que farà front a les obligacions derivades de les actuacions del Pla degudament autoritzades per la Comissió de Seguiment i que quedarà afectada a estes. En el dit compte s'ingressaran les aportacions de les administracions firmants i qualssevol altres que deriven de l'execució del present conveni.  
El M.I Ajuntament de Cullera justificarà davant de les altres administracions firmants l'obertura del compte i el seu caràcter restringit, l'ingrés en compte de les aportacions i la resta de moviments bancaris requerits per la Comissió de Seguiment.  
Vuitena  
Es crea una Comissió de Seguiment del Pla de Dinamització del Producte Turístic de Cullera sense personalitat jurídica, formada pels representants de les parts firmants, que tindrà les atribucions següents:  
- Aprovar anualment els projectes en què es concreten les actuacions a dur a terme, excepte els de la primera anualitat, l'aprovació dels quals s'ha d'haver produït per les Administracions intervinents al subscriure el conveni.  
- Procedir a la revisió i adequació de les actuacions sempre que ho aconsellen les circumstàncies.   
- Programar l'execució dels projectes, determinar els criteris per a la seua realització i verificar la seua execució, així com la seua adequació als fins perseguits.  
- Adoptar les mesures que estime més adequades per a la millor organització i funcionament del Conveni.  
- Resoldre els problemes d'interpretació i compliment del conveni.  
- Actuar, sense perjuí de les competències de la corresponent mesa de contractació, com a Comissió Assessora per a elaborar informes l'òrgan de contractació del M.I Ajuntament de Cullera, en les adjudicacions dels contractes que afecten el Pla de Dinamització del Producte Turístic de Cullera i en la selecció del gerent, excepte en aquells casos en què la Comissió renuncie expressament a això.  
- Sol·licitar a les parts firmants, quan alguna circumstància sobrevinguda així ho aconselle, l'ampliació del termini d'execució i justificació de les actuacions, amb una antelació mínima de dos mesos.  
- Proposar el nomenament del gerent, d'acord amb els principis d'igualtat, publicitat i concurrència.  
- Dirigir la labor de la gerència i autoritzar i verificar les seues despeses.  
- Acordar, motivadament, l'aplicació dels romanents a què es referix la clàusula novena.   
La Comissió de Seguiment es regirà per les normes següents:  
- Estarà formada per: el secretari d'estat de Turisme o el funcionari del seu Centre Directiu que ell designe, així com un representant de la Delegació del Govern a la Comunitat Valenciana, per part de l'administració General de l'Estat; la consellera de Turisme i presidenta de l'Agència Valenciana del Turisme i/o el funcionari del seu Centre Directiu que designe, per part de la Comunitat Valenciana; l'alcalde del M.I Ajuntament de Cullera i/o el regidor de Turisme, per part del M.I Ajuntament de Cullera; el president i/o persona que este designe, per part de l'Associació d'Empresaris d'Hostaleria de Cullera i la seua comarca.  
- S'entendrà vàlidament constituïda quan estiguen representades totes les Administracions firmants.  
- Podrà invitar a assistir a les seues reunions als experts o tècnics que considere necessari, els quals tindran veu però no vot.  
- El president de MI Ajuntament de Cullera o la persona en qui delegue presidirà la Comissió de Seguiment.  
- Com a secretari actuarà el gerent del Pla. En cas de vacant actuarà com a secretari de la Comissió el secretari del M.I Ajuntament de Cullera  
- Es reunirà a iniciativa del seu president, quan algun dels seus membres ho sol·licite i, en tot cas, un mínim de tres vegades a l'any.  
- Els acords seran adoptats per majoria de les parts representades, excepte l'aprovació de les actuacions, la seua modificació i sol·licitud de pròrroga del termini d'execució i justificació que exigirà la unanimitat de les administracions; en el cas que existisquen diverses associacions empresarials, el conjunt dels seus representants constituirà una part amb un únic vot, que serà consensuat entre elles.   
Novena  
La Comissió de Seguiment determinarà anualment, excepte en la primera anualitat, i d'acord amb els objectius de la clàusula primera, les actuacions a realitzar. La determinació d'actuacions d'una anualitat haurà de realitzar-se durant el termini de vigència inicial de l'anualitat anterior, és a dir, excloent possibles pròrrogues.  
De produir-se romanents de fons per la no execució d'algunes de les actuacions previstes o per un menor cost del previst en les realitzades, la Comissió de Seguiment podrà acordar motivadament:  
A) Destinar-los a finançar la realització d'altres actuacions el cost de la qual fora superior al previst, o bé   
B) Aplicar-los a noves actuacions que coadjuven a la consecució dels objectius establits en la clàusula primera, sempre que no supose la necessitat noves aportacions.  
Deu  
A fi de gestionar, aplicar i executar el Pla de Dinamització del Producte Turístic de Cullera es crearà, sense personalitat jurídica, una Gerència del Pla com a òrgan de suport a la Comissió de Seguiment.  
Les funcions a desenrotllar per la Gerència seran:  
- Impulsar les actuacions del Pla.  
- Difondre el Pla.  
- Col·laborar en la reflexió estratègica sobre el Pla de Dinamització del Producte Turístic de Cullera com a destinació turística.  
- Efectuar propostes d'actuacions.  
- Procurar la coordinació del Pla del Pla de Dinamització del Producte Turístic de Cullera amb altres actuacions que puguen dur a terme en la zona les administracions representades en el Conveni.  
- Demanar la documentació precisa per a la justificació de les actuacions del Pla a què es referix la clàusula quarta del present conveni i en particular la referida al FEDER en els casos en què siga necessari.  
- Exercir la secretaria de la Comissió de Seguiment i del Pla.  
- Qualsevol altra que li assigne la Comissió de Seguiment.  
La contractació i el pagament de les remuneracions de la Gerència correspondrà al M.I Ajuntament de Cullera i es realitzarà a càrrec dels fons assignats al Pla, encara que la dita Gerència depenga amb caràcter general de la Comissió.  
Onze  
Abans de la firma del present conveni, i com a condició prèvia per a la seua posada en vigor, les institucions firmants fixaran el programa d'actuacions que haurà de ser executat durant la primera anualitat i proposaran, si fa el cas, al M.I Ajuntament de Cullera, la convocatòria del lloc de gerent. El programa d'actuacions de primera anualitat es firmarà junt amb el conveni i s'unirà al qual com a annex.  
El M.I Ajuntament de Cullera procedirà a la convocatòria del lloc de gerent, però no durà a terme la seua adjudicació fins que, constituïda la Comissió de Seguiment, esta propose a la persona que ha de ser contractada, d'acord amb el que disposa la clàusula vuitenaa. El MI Ajuntament de Cullera podrà imputar les despeses derivades del procediment de selecció del gerent als corresponents pressupostos del Pla, una vegada firmat este.  
Dotze  
L'execució i justificació dels projectes aprovats per la Comissió correspondrà al M.I Ajuntament de Cullera.  
El termini per a l'execució i justificació de les actuacions serà d'un any, a partir de la data de l'acord de la Comissió de Seguiment en què es determinen.   
En la primera anualitat el termini d'un any es comptabilitzarà des de la firma del Conveni.  
En concordança amb l'article 140.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si de l'execució de les actuacions derivades del present Conveni es produïren lesions en els béns i drets dels particulars, la responsabilitat patrimonial a què, si fa el cas, donaren lloc serà del M.I Ajuntament de Cullera com a entitat executora.  
Tretze  
Amb l'objecte de fer el Pla més visible, tant per a la població local com per a visitants i turistes, i per tant de facilitar la política de comunicació, necessàriament es realitzaran les actuacions següents:  
- Edició d'un tríptic per a la seua difusió entre residents i turistes de l'existència del Pla de Dinamització del Producte Turístic de Cullera, dels seus objectius generals i actuacions concretes en la dstinació. Es realitzaran almenys tres edicions, en les quals s'informarà de les actuacions realitzades en cada anualitat.  
- Sessió informativa, per mitjà d'un acte públic dirigit a l'empresariat, mitjans de comunicació i població en general, per a informar dels objectius i actuacions del Pla de Dinamització del Producte Turístic de Cullera.  
- Panells en els accessos al municipi, amb el disseny que s'acorde, i el text "Destinació Pilot del Pla de Dinamització del Producte Turístic de Cullera".  
- Panells informatius en les obres que es realitzen a càrrec del pressupost del Pla de Dinamització del Producte Turístic de Cullera, en tot o en part.  
En totes les publicacions, material gràfic, tríptics i panells a què es referix la present clàusula, finançades en tot o en part amb el pressupost del Pla, s'inclourà la llegenda "Pla de Dinamització del Producte Turístic de Cullera", així com la imatge institucional de tots els firmants del Conveni. En el cas de tractar-se de regions phasing in, es farà constar a més d'allò que s'ha assenyalat en el paràgraf anterior, el logotip del FEDER.  
Catorze  
El present conveni tindrà una duració de 3 anys a partir de la data de la seua firma. En qualsevol cas el compromís d'aportació financera de l'Agència Valenciana del Turisme es realitzarà en quatre exercicis pressupostaris. No obstant podrà produir-se la seua resolució abans de complit este termini per mutu acord de les parts, incompliment o denúncia d'alguna d'elles. En este últim cas, la part interessada haurà de posar-ho de les altres almenys amb dos mesos d'antelació a la finalització de l'anualitat en curs, de manera que la denúncia produïsca efectes a partir de l'anualitat següent.  
La resolució tindrà com a efecte la devolució a les parts dels fons aportats i no justificats fins al moment de la seua efectivitat.  
Pel que fa a l'incompliment comportarà la devolució dels fons, amb els corresponents interessos segons el que disposa l'art. 38.2 de la Llei 38/2003, de 17 de novembre i indemnització, si és el cas, de perjuís, si l'incompliment provinguera de l'administració executant i, a la devolució dels fons aportats per les altres parts, i indemnització de perjuís, si l'incompliment provinguera de la falta d'aportació per qualsevol de les altres parts aportants.  
Quinze  
L'Ajuntament de Cullera, com a entitat executora i gestora de les actuacions a realitzar en cada anualitat en compliment del Conveni, estarà obligada al manteniment en tot moment i, així mateix, després de la finalització de la vigència temporal del mateix, de les finalitats pròpies a fi de les quals se celebra el Conveni i per les que es duen a terme les actuacions concretes i s'efectuen, precisament, les inversions que en cada cas es determinen.  
L'incompliment per la part executora del deure de manteniment, o el possible deteriorament greu d'immobles o instal·lacions, així com l'abandó o incompliment del fi o fins per als quals es van efectuar les inversions acordades durant el termini de vigència del pla i un període de cinc anys a partir de la conclusió del mateix, donarà lloc al reintegrament de les aportacions efectuades per les altres parts, amb el corresponent interés, segons el que disposa l'art. 38.2 de la Llei 38/2003, de 17 de novembre.   
Setze  
El règim jurídic aplicable a este conveni, pel que fa a les administracions públiques que d'ell són part, és l'establit en el títol I de la Llei 30/1992, de Règim Jurídic de les Administracions Públiques i Procediment Administratiu Comú, de 26 de novembre, aplicant-se així mateix les restants normes de Dret Administratiu en matèria d'interpretació, modificació i resolució de les qüestions no previstes en el Conveni que se subscriu.   
Dèsset  
Les qüestions litigioses que sorgisquen en la interpretació i compliment del present Conveni, sense perjuí del que preveu la clàusula vuitena, seran de coneixement i competència de l'orde jurisdiccional contenciós administratiu.  
I, en prova de conformitat ho firmen, per sextuplicat exemplar els intervinents, en el lloc i la data indicats en l'encapçalament.   
El secretari d'Estat de Turisme. Joan Mesquida Ferrando  
La consellera de Turisme i presidenta de l'Agència Valenciana del Turisme. Angélica Such Ronda  
El president del MI Ajuntament de Cullera. Ernesto Sanjuán Martínez  
El president de l'Associació d'Empresaris d'Hosteleria de Cullera i la seua comarca. José Palacios López  
El president de l'Associació de Comerciants de Cullera. Enrique González García   
Annex d'aprovació d'actuacions de la 1ª anualitat  
S'aproven les actuacions definides por les parts firmants en l'acta de data 4 de juliol de 2008  
El secretari d'Estat de Turisme. Joan Mesquida Ferrando  
La consellera de Turisme i presidenta de l'Agència Valenciana del Turisme. Angélica Such Ronda  
El president del MI Ajuntament de Cullera. Ernesto Sanjuán Martínez  
El president de l'Associació d'Empresaris d'Hosteleria de Cullera i la seua comarca. José Palacios López  
El president de l'Associació de Comerciants de Cullera. Enrique González García